Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 668

6. Az ismeretek ellenõrzési rendszere Az ismeretek ellenõrzési rendszere a tantervben elõírt kritérium jellegû követelményként szereplõ aláírások, gyakorlati és elméleti vizsgák teljesítésébõl, a szakdolgozat elkészítésébõl, valamint a záróvizsga letételébõl tevõdik össze. 6.1. Szakdolgozat A szakdolgozat témáját a növényvédelem szakterületérõl kell választani. A szakdolgozat készítõjének bizonyítania kell, hogy jártas a hazai és a nemzetközi szakirodalomban, képes annak önálló, kritikai alapon történõ alkalmazására, a választott témakörben képes önálló adatgyûjtésre, az adatok szakszerû értékelésére, a kapott eredmények értelmezésére és magas szintû következtetések levonására, készségszinten birtokában van a növényvédelem általános és speciális módszereinek. A szakdolgozathoz rendelt kreditek száma: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervben elõírt valamennyi tanulmányi és vizsgakötelezettség teljesítése, — a szakdolgozat benyújtása és annak a bíráló által történõ elfogadása. 6.2.2. A záróvizsga részei: — a szakdolgozat megvédése, — szóbeli vizsga a szakdolgozat témájához kapcsolódóan az egyes szántóföldi és kertészeti kultúrák integrált növényvédelmi technológiai feladataihoz és a járványelhárításhoz kapcsolódó témakörök komplex ismertetése a hatályos növényvédelmi jogszabályok alapján. 6.2.3. A záróvizsga eredménye A szakdolgozat védésére adott érdemjegy és a szóbeli vizsgára kapott érdemjegy számtani átlaga, egész jegyre kerekítve. XVIII. A takarmánykeverék-gyártási szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes